1. ปัจจัยความเสี่ยง 2551

คณะกรรมการบริษัทฯ ตระหนักและมุ่งมั่นในการพัฒนามาตรฐานการกำกับดูแลกิจการที่ดี ซึ่งรวมถึง
การจัดให้มีการบริหารความเสี่ยงที่เหมาะสมเพื่อลดผลกระทบในเชิงลบ
อันเกิดจากเหตุการณ์หรือความไม่แน่นอนที่อาจเกิดขึ้น จากปัจจัยแวดล้อม
รวมถึงสภาวะเศรษฐกิจที่ถดถอย
ซึ่งอาจจะส่งผลเสียหายต่อการบรรลุวัตถุประสงค์หรือเป้าหมายของบริษัทฯ
โดยมอบหมายให้คณะกรรมการบริหารความเสี่ยง
พิจารณากำหนดนโยบายและกำกับดูแลความเสี่ยงที่มีนัยสำคัญสำหรับกลุ่มบริษัทฯ (Corporate
Risks)
โดยได้ปรับปรุงกรอบและหลักเกณฑ์จากปัจจัยที่จะส่งผลกระทบและจัดทำคู่มือบริหารความเสี่ยงและติดตามความก้าวหน้าตามแผนปฏิบัติการบริหารความเสี่ยง
โดยบริษัทฯและหน่วยงานที่รับผิดชอบ เพื่อควบคุมความเสี่ยงอย่างต่อเนื่อง
พร้อมทั้งรายงานผลต่อคณะกรรมการบริษัทฯ ทุกไตรมาส

ปัจจัยความเสี่ยงที่มีนัยสำคัญต่อบริษัทฯ ดังนี้

1.  ความเสี่ยงเกี่ยวกับการดำเนินธุรกิจ

    1.  โครงการลงทุนในธุรกิจต่อเนื่องไม่ประสบผลตามเป้าหมาย

ที่ผ่านมาการขยายธุรกิจน้ำดิบไปสู่ธุรกิจน้ำประปา ธุรกิจน้ำดื่ม และธุรกิจท่อ-อุปกรณ์ บริษัทฯ
พบว่าการดำเนินธุรกิจน้ำประปามีความก้าวหน้าอย่างต่อเนื่อง ในขณะที่ธุรกิจน้ำดื่ม
และธุรกิจท่อ-อุปกรณ์ มีผลการดำเนินงานที่ยังไม่เป็นที่พอใจ
เนื่องจากมีการแข่งขันสูงและมีรายได้ส่วนใหญ่ขึ้นกับโครงการขนาดใหญ่ของรัฐ
ซึ่งยังขาดนโยบายที่ชัดเจนและมีความไม่แน่นอนในการดำเนินงาน

ในเดือนมีนาคม 2551 บริษัทฯ เล็งเห็นว่า การดำเนินธุรกิจการผลิตและจำหน่ายท่อ CC-GRP
ประสบภาวะขาดทุนมาโดยตลอด จึงมีนโยบายให้ขายหุ้นสามัญของบริษัท อีสเทิร์น โฮบาส ไพพ์
จำกัด (EHP) ซึ่งเป็นบริษัทในเครือที่ถือหุ้นในสัดส่วนร้อยละ 50 ของทุนจดทะเบียนชำระแล้ว
โดยบริษัทฯ ได้ขายหุ้นสามัญที่ถือครองใน EHP จำนวน 24,000,000 หุ้น มูลค่าขายรวม
12,000,000 บาท จำนวน 48,000,000 หุ้น (มูลค่าที่ตราไว้หุ้นละ 10 บาท)
ซึ่งทำให้สัดส่วนการถือหุ้นของบริษัทฯ ใน EHP ลดลงทั้งจำนวน เพื่อลดปัญหาขาดทุนดังกล่าว
ที่ส่งผลกระทบต่อผลการดำเนินงานของบริษัทฯ ได้ รวมทั้งในปี 2550 บริษัทฯ
ได้จดทะเบียนจัดตั้งบริษัท วอเตอร์เทรดแอนด์เซอร์วิสเซส จำกัด
เพื่อดำเนินการบริหารตู้น้ำคงค้างและดำเนินการทยอยส่งมอบตู้น้ำฯ ให้แก่หน่วยงานต่างๆ แทนบริษัท
โกลบอล วอเตอร์ ซิสเต็มส์ จำกัด ที่ได้ยุติกิจการ

2.  ความขัดแย้งกับชุมชนในการใช้ทรัพยากรน้ำจากแหล่งน้ำ

เนื่องจากโครงการวางท่อเป็นโครงการก่อสร้างขนาดใหญ่ เช่น
โครงการก่อสร้างวางท่อประแสร์-คลองใหญ่ ซึ่งจะเป็นแหล่งน้ำดิบแห่งใหญ่แห่งหนึ่งของบริษัทฯ
ดังนั้นการดำเนินการตลอดจนการใช้น้ำจากแหล่งน้ำในโครงการต่างๆของ บริษัทฯ
อาจเกิดปัญหาความขัดแย้งกับชุมชนที่เกี่ยวข้องในพื้นที่ปฏิบัติการได้ อย่างไรก็ตาม
บริษัทฯได้ประสานงานกับชุมชนในการเจรจาหาข้อยุติกับท้องถิ่นในแต่ละกรณี

ปี 2551 บริษัทฯ ได้เสริมสร้างสัมพันธภาพกับกลุ่มผู้ใช้น้ำและนักลงทุน เพื่อสร้างทัศนคติที่ดีต่อบริษัทฯ
โดยจัดกิจกรรมต่างๆ เช่น โครงการ “East Water Family Day in Rayong”
ซึ่งจัดขึ้นเพื่อมอบใบประกาศเกียรติคุณและทุนการศึกษาสำหรับเยาวชนระดับนักเรียนประถมศึกษาตอนปลาย
ถึงมัธยมศึกษาตอนต้น ที่เข้าร่วมโครงการ East Water Young Leader Camp
ซึ่งมีวัตถุประสงค์ให้เยาวชนมีความตระหนักและมีจิตสำนึกในการอนุรักษ์ทรัพยากรธรรมชาติ
และเมื่อผ่านการเข้าค่าย จึงมอบทุนการศึกษาจำนวนทั้งสิ้น 300 ทุน ทุนละ 10,000 บาท
และมอบถังน้ำ จำนวนทั้งสิ้น 57 ถัง ให้แก่หน่วยงานต่างๆ จำนวน 31แห่ง 
เพื่อใช้ในยามขาดแคลนน้ำ รวมถึง ร่วมกับหน่วยงานต่างๆ จัดขุดลอกคลองนครเนื่องเขต
เพื่อกำจัดผักตบชวาและวัชพืช
เพื่อเป็นการบำรุงรักษาสิ่งแวดล้อมและคุณภาพน้ำในคลองให้สามารถกลับมาใช้ประโยชน์อีก
นอกจากนั้นแล้วยังได้บริจาคตู้น้ำระบบ Reversed Osmosis (RO)
และดำเนินการสาธิตการติดตั้งพร้อมทั้งการซ่อมบำรุง ให้หน่วยงานต่างๆ อย่างต่อเนื่อง

3.  ปริมาณน้ำในแหล่งน้ำอาจไม่เพียงพอกับความต้องการใช้น้ำ

จากการคาดการณ์แนวโน้มปริมาณในแหล่งน้ำหลักในปี 2551 พบว่า
มีปริมาณน้ำเพียงพอต่อความต้องการใช้น้ำตลอดปีอย่างแน่นอน อย่างไรก็ตาม
เพื่อป้องกันความเสี่ยงที่อาจจะเกิดขึ้น บริษัทฯ จึงได้จัดทำระบบเฝ้าระวังภัยแล้ง
และมีการติดตามปริมาณน้ำในอ่างเก็บน้ำหลักในทุกสัปดาห์
รวมทั้งได้ดำเนินการโครงการเพิ่มศักยภาพของปริมาณน้ำสำรองโดยการจัดหาบ่อดินเพื่อสำรองน้ำไว้ใช้ในช่วงฤดูแล้งอย่างต่อเนื่อง
โดยปัจจุบันปริมาณน้ำในอ่างเก็บน้ำหลักมีปริมาณ 241.97ล้าน ลบ.ม. หรือประมาณ 103%
ของปริมาณน้ำเก็บกักทั้งหมด (235.2 ล้าน ลบ.ม) จากข้อมูล ณ 7 พ.ย. 51

1.4 นโยบายของรัฐบาลและหน่วยงานราชการที่เกี่ยวข้อง

ความไม่แน่นอนของนโยบายรัฐบาลและหน่วยงานราชการที่เกี่ยวข้อง
อาจมีผลกระทบต่อการดำเนินงานของบริษัทฯ เช่น
ความไม่ชัดเจนในการของบประมาณโครงการก่อสร้างวางท่อประแสร์-คลองใหญ่
ซึ่งกรมชลประทานอยู่ระหว่างประสานงานกับกระทรวงเกษตรและสหกรณ์รวมทั้งงบประมาณรัฐที่เกี่ยวข้องอื่นๆ
ในการจัดสรรงบประมาณรายจ่าย จำนวน 1,008 ล้านบาท

5.  การเกิดความเสียหายต่อระบบท่อส่งน้ำ

ระบบท่อส่งน้ำของบริษัทฯ
อาจพบปัญหาการสึกกร่อนหรือการก่อสร้างสาธารณูปโภคอื่นในบริเวณแนวท่อ
ซึ่งอาจทำให้ท่อแตกหรือรั่วได้ อย่างไรก็ดี บริษัทฯ
ได้ทำแผนการตรวจสอบระบบท่อส่งน้ำและการซ่อมบำรุงอย่างต่อเนื่อง
รวมทั้งจัดทำประกันความเสี่ยงภัยของระบบท่อที่อาจเกิดจากเหตุการณ์ต่างๆ ครอบคลุมทุกเส้นท่อ
ทั้งนี้ บริษัทฯ ได้ทำประกันความเสี่ยงภัยทรัพย์สินของบริษัทฯ
รวมทั้งประกันภัยความรับผิดชอบต่อบุคคลภายนอกด้วย เพื่อช่วยให้บริษัทฯ
สามารถให้บริการจ่ายน้ำได้อย่างต่อเนื่องและมีประสิทธิภาพ

1.  ความเสี่ยงด้านการเงิน

  2.1 ต้นทุนพลังงานที่สูงขึ้น ทำให้ต้นทุนเพิ่มขึ้น

การสูบน้ำจากแหล่งน้ำที่พัฒนาใหม่และการเพิ่มขึ้นของอัตราค่าไฟฟ้าอัตโนมัติ (Ft)
ทำให้ต้นทุนค่าพลังงานที่ใช้ในการสูบน้ำเพิ่มสูงขึ้น แม้ว่าบริษัทฯ จะไม่สามารถควบคุมค่าไฟฟ้า
ซึ่งเปลี่ยนแปลงตามสภาพเศรษฐกิจ และราคาน้ำมันในตลาดโลก แต่บริษัทฯ
ได้ดำเนินการบริหารการใช้ไฟฟ้า โดยการเลือกสูบน้ำในช่วงเวลาที่อัตราค่าไฟฟ้าต่ำสุด
การปรับปรุงประสิทธิภาพเครื่องสูบน้ำ
นอกจากนี้ยังได้จัดเตรียมแผนอนุรักษ์พลังงานและศึกษาการใช้พลังงานทางเลือกต่อเนื่องจากธุรกิจหลักของบริษัทฯ
เช่น น้ำ แสงแดด ลม และชีวมวลเป็นต้น

2.  ความเสี่ยงด้านกฎหมาย

ข้อพิพาททางกฎหมายที่อาจมีผลกระทบต่อสินทรัพย์ของบริษัท ที่มีจำนวนสูงกว่าร้อยละ 5
ของส่วนของผู้ถือหุ้น ณ วันที่ 30 กันยายน 2551 มีดังนี้

1. เมื่อวันที่ 28 มีนาคม 2546 บริษัทถูกฟ้องเป็นจำเลยที่ 2
ในคดีความทางกฎหมายเกี่ยวกับการซื้อทรัพย์สิน อาคารและที่ดิน
ที่เป็นอาคารสำนักงานใหญ่ในปัจจุบันจากกรมบังคับคดี โดยบริษัทฯ ดรอยส์ เนส แอสโซซิเอท
(โจทก์) ได้ฟ้องต่อศาลให้เพิกถอนนิติกรรมหรือชดใช้ค่าเสียหายแก่บริษัทดังกล่าว
ซึ่งมีจำนวนทุนทรัพย์ตามฟ้อง จำนวนเงิน 302.2 ล้านบาท ต่อมาวันที่ 26 มกราคม 2549
ศาลชั้นต้นพิพากษายกฟ้อง และโจทก์ได้ยื่นอุทธรณ์
ปัจจุบันสถานะอยู่ในระหว่างการดำเนินกระบวนพิจารณาคดีของศาลอุทธรณ์

อย่างไรก็ตาม บริษัทฯ เชื่อว่า
การซื้อทรัพย์สินดังกล่าวเป็นไปโดยชอบและได้รับความคุ้มครองตามกฎหมาย ซึ่งบริษัทฯ
ได้ยื่นประมูลตามขั้นตอนการขายทอดตลาดตามคำสั่งศาลหรือคำสั่ัา์สินจากกรมบังคับคดี
โดยโททถูกฟ้000000000000000000000000000000000000000000000000000000000000000000000000000000000000000000งเจ้าพนักงานรักษาทรัพย์จากกรมบังคับคดีโดยสุจริต
และได้ชำระเงินครบถ้วน
ตลอดจนจดทะเบียนโอนกรรมสิทธิ์จากกรมบังคับคดีเรียบร้อยแล้วและคาดว่าจะชนะคดีในที่สุด

2. การประปาส่วนภูมิภาค (กปภ.) ถูกองค์การบริหารส่วนตำบลบางบุตร ผู้ฟ้องคดีที่ 1
องค์การบริหารส่วนตำบลบ้านค่าย ผู้ฟ้องคดีที่ 2 และนายสายัณห์ ยังดี ผู้ฟ้องคดีที่ 3
ยื่นฟ้องต่อศาลปกครองระยองเมื่อวันที่ 14 มีนาคม 2549
เรื่องคดีพิพาทเกี่ยวกับการที่หน่วยงานทางปกครองหรือเจ้าหน้าที่ของรัฐกระทำการโดยไม่ชอบด้วยกฎหมาย
ต่อมาศาลปกครองระยองได้มีหมายเรียกกลุ่มบริษัท ยูยู กรุ๊ป คอนซอร์เตียม
เข้ามาเป็นผู้ร้องสอดในคดี โดยกำหนดให้เป็นผู้ถูกฟ้องคดีที่ 2
เนื่องจากมีประโยชน์ส่วนได้เสียในกรณีพิพาทด้วย เมื่อวันที่ 16 มีนาคม 2550
ศาลปกครองระยองมีคำพิพากษาเพิกถอนกระบวนการคัดเลือกเอกชนให้ผลิตน้ำประปาเพื่อขายให้แก่
กปภ. ในพื้นที่ของสำนักงานประปาระยอง และเพิกถอนสัญญาเลขที่ ฝกม. 1/2549 ลงวันที่ 14
มีนาคม 2549 ซึ่งเป็นผลจากการคัดเลือกที่ไม่ชอบด้วยกฎหมาย อย่างไรก็ตาม กปภ. ยังคงให้
กลุ่มบริษัท ยูยู กรุ๊ป คอนซอร์เตียม ปฏิบัติตามสัญญาให้เอกชนผลิตน้ำประปา เพื่อขายให้แก่ กปภ.
ที่สำนักงานประปาระยองต่อไป รวมถึง กปภ. ยังคงยืนยันสิทธิ
หน้าที่ของคู่สัญญาที่มีต่อกันตามที่กำหนดไว้ในสัญญา จนกว่าคดีจะถึงสิ้นสุด
หากคำพิพากษาศาลปกครองสูงสุดวินิจฉัยยืนตามคำพิพากษาศาลปกครองระยอง กลุ่มบริษัท ยูยู กรุ๊ป
คอนซอร์เตียม มีสิทธิเรียกร้อง กปภ. จ่ายค่าชดเชย ตามข้อ 13.2.4 แห่งสัญญาฯ
ซึ่งกำหนดให้ค่าชดเชยรวมถึงต้นทุนการก่อสร้างและปรับปรุงระบบประปารวมทั้งค่าใช้จ่ายอื่นใดทั้งหมดที่เสียไปเพื่อให้ระบบประปาสามารถดำเนินงานได้ตามสัญญานี้
ขณะนี้คดียังอยู่ระหว่างการอุทธรณ์ซึ่งพิจารณาโดยศาลปกครองสูงสุด

นอกจาก ความเสี่ยงหลักของกลุ่มบริษัทฯ (Corporate Risks) ซึ่งมีการกำกับดูแลโดย
คณะกรรมการบริหารความเสี่ยงแล้ว บริษัทฯ
ได้จัดทำคู่มือบริหารความเสี่ยงและแผนปฏิบัติการบริหารความเสี่ยงให้หน่วยงานต่างๆ
รับผิดชอบดำเนินการควบคุมความเสี่ยงให้อยู่ในระดับที่ยอมรับได้ โดยมีการทบทวนความเสี่ยงทุกสิ้นปี
และพิจารณาเหตุการณ์ทั้งหมดที่อาจเกิดขึ้นไม่จำกัดเฉพาะความเสี่ยงที่เป็นความเสียหาย
แต่ยังรวมถึงปัจจัยแวดล้อมต่างๆ ที่บ่งชี้โอกาสเกิดความเสี่ยงกับบริษัทฯ ภายใต้สถานการณ์ต่างๆ
ที่เปลี่ยนแปลงไป